ביל שטיינר

ויליאם מ. "ביל" שטיינר (באנגלית: William M. "Bill" Steiner; ‏3 בספטמבר 1911 – 12 בנובמבר 2000) היה אתלט אמריקאי-יהודי. סגן אלוף המכביה השנייה בריצת 10,000 מטר, אלוף ארצות הברית בריצות למרחקים ארוכים (30 ק"מ: 1932, 1946 ו-1947), ושיאן עולם ב-26 מייל (ריצת מרתון), שיא עולם שלא הוכר. שטיינר התאמן במועדון הספורט גרמניה-אמריקה בברוקלין, ניו יורק בהדרכתו של מקס סילבר, לצדו המתחרה שלו אלוף מרתון בוסטון (1932) פאול דה ברוין. במרתון בוסטון שנערך ב-19 באפריל 1932(גר') ושימש למבחנים האמריקאים בריצה זו לאולימפיאדת לוס אנג'לס סיים שטיינר במקום חמישי בתוצאה של 2:38:46 שעות ולא נכלל בנבחרת האמריקאית למשחקים. באליפות ארצות הברית בריצת 20 מייל (32.19 ק"מ) שנערכה בפילדלפיה, פנסילבניה באותה שנה הוא זכה במדליית זהב. בתחרות ריצת 26 מייל שנערכה ב-25 במרץ 1934 בג'מייקה, קווינס, ניו יורק קבע שטיינר שיא עולם חדש של 2:23:05 שעות. במרתון בוסטון שנערך ב-19 באפריל אותה שנה הוא זכה במדליית ארד בתוצאה של 2:40:29 שעות (גר'). באליפות איגוד האוניברסיטאות האמריקניות שנערכה בניו יורק ב-8 במאי הוא זכה במדליית זהב במרתון בפעם השנייה ב-3 שנים. באליפות ארצות הברית שנערכה בוושינגטון, באותה שנה הוא זכה במדליית ארד בריצת מרתון בתוצאה של 2:49:45 שעות. במכביה השנייה שנערכה בשנת 1935 זכה שטיינר במדליית כסף בריצת 10,000 מטר בתוצאה של 33:46 דקות, אחרי י. הורביץ מדרום אפריקה (33:01:8 דקות) ולפני רינה מבר כוכבא אנגליה (34:05 דקות). לאחר המכביה בחר שלא לשוב עם המשלחת לארצות הברית, כמו חברו מרטין פיידן, אלא להישאר בישראל במטרה להשתקע ולהתחתן. במרתון בוסטון שנערך בשנת 1942 סיים שטיינר במקום שביעי בתוצאה של 2:40:42 שעות. באליפות ארצות הברית שנערכה באותה שנה הוא זכה במקום חמישי בריצת מרתון. באליפות ארצות הברית בריצת 30 ק"מ שנערכה בבולטימור, מרילנד באוקטובר 1946 זכה שטיינר במדליית זהב בתוצאה של 1:38:2 שעות. במרתון בוסטון שנערך בשנת 1947 סיים שטיינר במקום 20 בתוצאה של 2:46:35 שעות. באליפות ארצות הברית שנערכה ביונקרס באותה שנה, אליפות אשר שימשה את המבחנים האמריקאים לאולימפיאדת לונדון זכה שטיינר במדליית ארד בריצת מרתון בתוצאה של 2:43:49 שעות. באליפות ארצות הברית בריצת 30 ק"מ שנערכה בשיקגו, אילינוי באוקטובר אותה שנה הוא זכה בפעם השנייה ברציפות. במרתון בוסטון שנערך בשנת 1948 הוא שטיינר במקום 16 בתוצאה של 2:50:52 שעות, במרתון בוסטון שנערך בשנת 1949 הוא סיים במקום 22 בתוצאה של 2:55:57 שעות ובמרתון בוסטון שנערך בשנת 1952 הוא סיים במקום 15 בתוצאה של 3:09:41 שעות. בשנותיו האחרונות גר בלייקווד, ניו ג'רזי ושם נפטר בשנת 2000, בגיל 89. William Steiner, באתר arrs (באנגלית) ויליאם שטיינר, באתר Track and Field Statistics (באנגלית) Slants on Sports, Jewish Telegraphic Agency, August 17, 1934 (באנגלית) בתפוצות - בסימן ה"מכביה", דואר היום, 1 במרץ 1935 World Marathon Rankings for 1932 World Marathon Rankings for 1933 World Marathon Rankings for 1934 World Marathon Rankings for 1942 World Marathon Rankings for 1947 Making of American Marathoning, Sports and the American Jew (באנגלית) ריצת 26 מייל (41.843 ק"מ) קצרה ב-352 מטר בלבד מריצת המרתון (42,195 ק"מ). השיא שקבע, 2:23.05 שעות, היה טוב ב-6 דקות משיא העולם הרשמי בריצת מרתון באותה העת שעמד על תוצאה של 2:29:01.8 שעות ונקבע בשנת 1925 על ידי אלברט מיכלסון מארצות הברית וטוב ב-8 דקות משיא העולם הלא רשמי באותה העת שעמד על תוצאה של 2:30:57.6 שעות ונקבע בשנת 1929 על ידי האר פיין בריטניה. רק שלושת האתלטים הראשונים זוכים להיכלל במשלחת במשחקים United States Campionships (Men 1876-1942), באתר gbrathletics.com (באנגלית) Bill Steiner Wins 30-Kilometer Title, Jewish Post,Indianapolis, Marion County, 11 October 1946 (באנגלית) Slants on Sports, Jewish Telegraphic Agency, August 17, 1934 (באנגלית) By PAUL G. GOLDBERG, THE SECOND WORLD MACCABI GAMES , The Brooklyn Jewish Center Review, page 9, June 1935 Boston 2000 Bill Steiner Repeats, Detroit Jewish Chronicle, October 31, 1947 Page 16 (באנגלית) לפי מאגר הפטירות של ביטוח לאומי האמריקאי (אנ') (Social Security Death Index)